Miguela Xuereb .td_uid_2_60b710f6cfc3b_rand.td-a-rec-img{text-align:left}.td_uid_2_60b710f6cfc3b_rand.td-a-rec-img img{margin:0 auto 0 0} Raġel li fl-2020 kien ikkundannat 18-il sena ħabs, kellu s-sentenza tiegħu kkonfermata wara li appella mis-sentenza minħabba li l-avukat tiegħu kien laħaq ftehim mal-Uffiċċju tal-Avukati Ġenerali fuq sentenza ta' 15-il sena ħabs jekk huwa jammetti. 18-il sena ħabs talli pprova joqtol mara f'San Ġiljan Abdelsalam Rawad Briga li huwa mil-Libja kien ħanxar għonq tfajla bil-għan li jisraq lilha u lill-ħabiba tagħha. Fis-sentenza tagħhom l-Imħallfin ikkunsidraw li l-vittma għamlet żmien fil-periklu tal-mewt u għal xhur wara l-każ ma setgħetx taħdem minħabba l-ġrieħi li kienet ġarrbet. Il-każ kien seħħ fit-28 t'Awwissu 2016 f'San Ġiljan meta t-tfajla Mariel Agius li kellha 25 sena kienet miexja fi Sqaq Lourdes mal-ħabiba tagħha li fil-handbag kellha mobile u €20. Fil-Qorti, l-Prim Imħallef Mark Chetcuti u l-Imħallfin Edwina Grima u Aaron Bugeja qalu li l-piena li ngħatat lil Briga kienet waħda minima u f'dan il-każ seta' weħel sa 40 sena ħabs minħabba li huwa kien instab ħati fuq reat ieħor. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60b710f6d00f7_rand.td-a-rec-img{text-align:left}.td_uid_3_60b710f6d00f7_rand.td-a-rec-img img{margin:0 auto 0 0}